मंत्री पद छोड़ने के बाद फिर एक्शन में नवजोत सिंह सिद्धू, कांग्रेस में बने रहने को लेकर कही यह बात  
मंत्रीपद छोड़ने के बाद एक्शन में सिद्धू
पार्टी समर्थकों से की मुलाकात
कहा-कांग्रेस में बने रहेंगे
स्थानीय नेताओं के मुताबिक बैठक में नवजोत सिंह सिद्धू (Navjot Singh Sidhu) ने कहा कि उनकी मंशा भविष्य में भी कांग्रेस को छोड़ने की नहीं है. सिद्धू पहले भाजपा में भी रह चुके हैं और वह 2017 में पंजाब विधानसभा चुनाव से ठीक पहले कांग्रेस में शामिल हो गए थे. पंजाब के मुख्यमंत्री अमरिंदर सिंह के साथ सिद्धू के रिश्ते सहज नहीं हैं. 6 जून को मंत्रिमंडल में हुए बदलाव में स्थानीय सरकार और पर्यटन मंत्रालय का उनका विभाग भी ले लिया गया था. उन्हें ऊर्जा प्रभार दिया गया था, लेकिन उन्होंने कभी यह पदभार ग्रहण नहीं किया.
मुख्यमंत्री ने शनिवार को सिद्धू का इस्तीफा स्वीकार कर लिया था. वहीं शर्मा ने बताया कि बैठक में सिद्धू ने कहा कि वह जमीनी हकीकत जानने के लिए रोजाना अपने क्षेत्र का दौरा करेंगे.